อุตุฯ ใต้ ประกาศเตือน “ฝนตกหนักถึงหนักมากบริเวณภาคใต้ฝั่งตะวันออกตอนล่าง” 15-18 ธันวาคมนี้
นางสาวพะเยาว์ เมืองงาม ผู้อำนวยการศูนย์อุตุนิยมวิทยาภาคใต้ฝั่งตะวันออก เปิดเผยว่า ช่วงเช้าวันนี้ (13 ธ.ค. 64) ทางศูนย์ฯ ได้ออกประกาศเตือน ฉบับที่ 1 (53/2564)  เรื่อง“ฝนตกหนักถึงหนักมากบริเวณภาคใต้ฝั่งตะวันออกตอนล่าง” ซึ่งจะมีผลกระทบช่วงวันที่ 15-18 ธันวาคม 2564 โดยหย่อมความกดอากาศต่ำกำลังแรงบริเวณทะเลจีนใต้ตอนล่าง ใกล้เกาะบอร์เนียว ประเทศมาเลเซีย  มีแนวโน้มเคลื่อนตัวทางตะวันตก เข้าปกคลุมประเทศมาเลเชีย ส่งผลให้ในช่วงวันที่ 15-18 ธันวาคม 2564 ภาคใต้ฝั่งตะวันออกตอนล่างจะมีฝนเพิ่มขึ้นและมีฝนหนักถึงหนักมากบางแห่ง ช่วงวันที่  15-18 ธันวาคม 2564   บริเวณจังหวัดสงขลา ปัตตานี ยะลาและนราธิวาส  ช่วงวันที่ 16-18 ธันวาคม 2564 บริเวณจังหวัดนครศรีธรรมราช พัทลุง สงขลา ปัตตานี ยะลาและนราธิวาสขอให้ประชาชนในพื้นที่สี่ยงภัยบริเวณจังหวัดดังกล่าว ระมัดระวังอันตรายจากฝนตกหนักถึงหนักมากและฝนตกสะสม ซึ่งอาจทำให้เกิดน้ำท่วมฉับพลัน น้ำป่าไหลหลากและน้ำล้นตลิ่งสำหรับคลื่นลมบริเวณอ่าวไทยตอนล่างมีกำลังค่อนข้างแรง โดยทะเลมีคลื่นสูงประมาณ 2 เมตร บริเวณที่มีฝนฟ้าคะนองทะเลมีคลื่นสูงมากกว่า 3 เมตร ขอให้ชาวเรือเดินเรือด้วยความระมัดระวังและหลีกเลี่ยงบริเวณที่มีฝนฟ้าคะนอง ขอให้ประชาชนติดตามข่าวพยากรณ์อากาศจากศูนย์อุตุนิยมวิทยาภาคใต้ฝั่งตะวันออกอย่างใกล้ชิดที่ www.songkhla.tmd.go.th